ए डिभिजन लिग : मनाङ र थ्री स्टारको बराबरी
सहिद स्मारक लिग ए डिभिजन ०७९/०८० मा मनाङ मर्स्याङ्दी र थ्री स्टारले रोमाञ्चक १–१ को बराबरी खेलेका छन् । दशरथ रंगशालामा भएको लिगको अहिलेसम्मकै उत्कृष्ट खेलमा दुवै टिमले एक/एक अंकमा चित्त बुझाएका हुन् ।
काठमाडौँ — सहिद स्मारक लिग ए डिभिजन ०७९/०८० मा मनाङ मर्स्याङ्दी र थ्री स्टारले रोमाञ्चक १–१ को बराबरी खेलेका छन् । दशरथ रंगशालामा भएको लिगको अहिलेसम्मकै उत्कृष्ट खेलमा दुवै टिमले एक/एक अंकमा चित्त बुझाएका हुन् ।थ्री स्टारले ७८ औं मिनेटमा सन्तोष साहुखलको गोलले अग्रता लिएको थियो । यसका लागि पेनाल्टी एरियाबाट उत्कृष्ट गोल गरे । सन्तोष सात वर्षपछि थ्री स्टारमा फर्केका हुन् ।खेलको ८४औं मिनेटमा कोफी टिमोथीले मनाङका लागि बराबरी गोल फर्काए । यो नतिजापछि मनाङको सात खेलबाट १५ अंक भएको छ र लिगतालिकाको शीर्ष स्थानमा छ । थ्री स्टारको सातै खेलबाट ११ अंक छ । 